पुडुचेरी, 25 फरवरी प्रधानमंत्री नरेन्द्र मोदी ने बृहस्पतिवार को कांग्रेस पर करारा हमला बोला और कहा कि पूर्व मुख्यमंत्री वी नारायणसामी के नेतृत्व वाली राज्य सरकार अपने कार्यकाल के दौरान पुडुचेरी की जनता की नही, बल्कि दिल्ली की "हाई कमांड" की सेवा कर रही थी जो "बांटो, झूठ बोलो ओर शासन करो" की नीति पर विश्वास करती है।
 यहां एक जनासभा को संबोधित करते हुए उन्होंने कहा कि कांग्रेस सरकार के पतन के बाद यहां की जनता "कुशासन" से आजादी मिलने का जश्न मना रही है।
 उन्होंने आश्वासन दिया कि राष्ट्रीय जनतांत्रिक गठबंधन (राजग) की अगली सरकार जनता की सरकार होगी।
 ज्ञात हो कि नारायणसामी को पिछले दिनों कांग्रेस के नेतृत्व वाली सरकार के अल्पमत में आ जाने के बाद मुख्यमंत्री पद से इस्तीफा देना पड़ा था। इस केंद्र शासित प्रदेश में राष्ट्रपति शासन लागू करने के आसार बन गए हैं। यहां अप्रैल-मई में विधानसभा के चुनाव प्रस्तावित हैं।
 प्रधानमंत्री ने आरोप लगाया कि कांग्रेस जनता के लिए काम करने में यकीन नहीं रखती है और नारायणसामी के नेतृत्व वाली सरकार ने केंद्र के साथ असहयोग का रवैया अपनाया।
 पुडुचेरी में पंचायत चुनाव ना कराने के लिए भी प्रधानमंत्री ने पूर्व मुख्यमंत्री को आड़े हाथों लिया और कहा कि विपरीत परिस्थितियों में जम्मू एवं कश्मीर में स्थानीय निकाय के चुनाव संपन्न हुए लेकिन अदालत के आदेश के बावजूद यहां की कांग्रेस सरकार ने पंचायत चुनाव नहीं कराए।
 प्रधानमंत्री ने कहा कि पांच साल पुडुचेरी में कांग्रेस ने जिस तरह से शासन किया यह राष्ट्रीय स्तर पर कांग्रेस की कार्यप्रणाली को दर्शाती है।
 पूर्व कांग्रेस अध्यक्ष राहुल गांधी के मत्स्य पालन मंत्रालय ना होने के दावे पर हमला करते हुए प्रधानमंत्री ने कहा कि वह ऐसे "झूठ" से चकित हो गए।
 मोदी ने कहा कि लोकसभा में कांग्रेस की सीटें घटकर सबसे कम हो गई हैं।
 प्रधानमंत्री ने कहा कि राजग पुडुचेरी को व्यवसाय, शिक्षा, आध्यात्म और पर्यटक के क्षेत्र में सर्वश्रेष्ठ बनाना चाहता है।
 Disclaimer: लोकमत हिन्दी ने इस ख़बर को संपादित नहीं किया है। यह ख़बर पीटीआई-भाषा की फीड से प्रकाशित की गयी है।
 
पुडुचेरी, पच्चीस फरवरी प्रधानमंत्री नरेन्द्र मोदी ने बृहस्पतिवार को कांग्रेस पर करारा हमला बोला और कहा कि पूर्व मुख्यमंत्री वी नारायणसामी के नेतृत्व वाली राज्य सरकार अपने कार्यकाल के दौरान पुडुचेरी की जनता की नही, बल्कि दिल्ली की "हाई कमांड" की सेवा कर रही थी जो "बांटो, झूठ बोलो ओर शासन करो" की नीति पर विश्वास करती है। यहां एक जनासभा को संबोधित करते हुए उन्होंने कहा कि कांग्रेस सरकार के पतन के बाद यहां की जनता "कुशासन" से आजादी मिलने का जश्न मना रही है। उन्होंने आश्वासन दिया कि राष्ट्रीय जनतांत्रिक गठबंधन की अगली सरकार जनता की सरकार होगी। ज्ञात हो कि नारायणसामी को पिछले दिनों कांग्रेस के नेतृत्व वाली सरकार के अल्पमत में आ जाने के बाद मुख्यमंत्री पद से इस्तीफा देना पड़ा था। इस केंद्र शासित प्रदेश में राष्ट्रपति शासन लागू करने के आसार बन गए हैं। यहां अप्रैल-मई में विधानसभा के चुनाव प्रस्तावित हैं। प्रधानमंत्री ने आरोप लगाया कि कांग्रेस जनता के लिए काम करने में यकीन नहीं रखती है और नारायणसामी के नेतृत्व वाली सरकार ने केंद्र के साथ असहयोग का रवैया अपनाया। पुडुचेरी में पंचायत चुनाव ना कराने के लिए भी प्रधानमंत्री ने पूर्व मुख्यमंत्री को आड़े हाथों लिया और कहा कि विपरीत परिस्थितियों में जम्मू एवं कश्मीर में स्थानीय निकाय के चुनाव संपन्न हुए लेकिन अदालत के आदेश के बावजूद यहां की कांग्रेस सरकार ने पंचायत चुनाव नहीं कराए। प्रधानमंत्री ने कहा कि पांच साल पुडुचेरी में कांग्रेस ने जिस तरह से शासन किया यह राष्ट्रीय स्तर पर कांग्रेस की कार्यप्रणाली को दर्शाती है। पूर्व कांग्रेस अध्यक्ष राहुल गांधी के मत्स्य पालन मंत्रालय ना होने के दावे पर हमला करते हुए प्रधानमंत्री ने कहा कि वह ऐसे "झूठ" से चकित हो गए। मोदी ने कहा कि लोकसभा में कांग्रेस की सीटें घटकर सबसे कम हो गई हैं। प्रधानमंत्री ने कहा कि राजग पुडुचेरी को व्यवसाय, शिक्षा, आध्यात्म और पर्यटक के क्षेत्र में सर्वश्रेष्ठ बनाना चाहता है। Disclaimer: लोकमत हिन्दी ने इस ख़बर को संपादित नहीं किया है। यह ख़बर पीटीआई-भाषा की फीड से प्रकाशित की गयी है।